ddrg/super_eurlex huggingface dataset:
Úradný vestník L 206 , 29/07/1978 S. 0012 - 0012

Fínske špeciálne vydanie: Kapitola 13 Zväzok 8 S. 0161

Grécke špeciálne vydanie: Kapitola 03 Zväzok 22 S. 0066

Švédske špeciálne vydanie: Kapitola 13 Zväzok 8 S. 0161

Španielske špeciálne vydanie: Kapitola 13 Zväzok 8 S. 0211

Portugalské špeciálne vydanie Kapitola 13 Zväzok 8 S. 0211



Smernica Rady z 19. júna 1978, ktorou sa po prvýkrát mení a dopĺňa smernica 76/118/EHS o aproximácii právnych predpisov členských štátov týkajúcich sa niektorých druhov konzervovaného kondenzovaného, zahusteného alebo sušeného mlieka, určeného na ľudskú spotrebu (78/630/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže smernicou Rady 76/118/EHS o aproximácii právnych predpisov členských štátov týkajúcich sa niektorých druhov konzervovaného kondenzovaného zahusteného alebo sušeného mlieka určeného na ľudskú spotrebu [3] sa v článku 3 ods. 1 ustanovuje, že na uvedené výrobky sa môžu používať iba označenia uvedené a definované v prílohe k vyššie uvedenej smernici; keďže v bode 1 písm. c je uvedené a definované označenie "nesladené kondenzované čiastočne odtučnené mlieko"; keďže podľa tohto ustanovenia je možné predávať v maloobchode pod takýmto označením iba mlieko čiastočne zahustené, s hmotnostným obsahom tuku 4 až 4,5 % a s hmotnostným obsahom mliečnej sušiny nie menším ako 24 %; keďže so zreteľom na ťažkosti s porozumením na strane nákupcov sa smernicou 76/118/EHS, v článku 3 ods. 2, ustanovili určité označenia, ktorých používanie môže byť vyhradené na územiach dotknutých členských štátov; keďže v určitých členských štátoch sa vyskytli podobné ťažkosti vo vzťahu k označeniu nesladeného kondenzovaného čiastočne odtučneného mlieka, ktoré sa môže predávať v maloobchode; keďže je preto potrebné rozšíriť pre tieto štáty možnosť ustanovenú v článku 3 ods. 2 smernice 76/118/EHS, pokiaľ ide o maloobchodný predaj výrobkov s vyššie uvedeným označením, PRIJALA TÚTO SMERNICU: Článok 1 K článku 3 ods. 2 smernice 76/118/EHS sa pridáva toto: "d) "Geëvaporeerde halfvolle melk" v Belgicku a Holandsku a "lait demi-écrémé concentré" a "lait demi-écrémé concentré non sucré" v Belgicku, Francúzsku a Luxembursku pre názov výrobku definovaného v bode 1 písm. c prílohy, v prípade maloobchodného predaja." Článok 2 Táto smernica je adresovaná členským štátom. V Luxemburgu 19. júna 1978 Za Radu predseda P. Dalsager [1] Ú. v. ES C 183, 1.8.1977, s. 59. [2] Ú. v. ES C 84, 8.4.1978, s. 3. [3] Ú. v. ES L 24, 30.1.1976, s. 49. --------------------------------------------------
Úradný vestník L 194 , 19/07/1978 S. 0016 - 0016

Fínske špeciálne vydanie: Kapitola 9 Zväzok 1 S. 0071

Grécke špeciálne vydanie: Kapitola 09 Zväzok 1 S. 0096

Švédske špeciálne vydanie: Kapitola 9 Zväzok 1 S. 0071

Španielske špeciálne vydanie: Kapitola 09 Zväzok 1 S. 0102

Portugalské špeciálne vydanie Kapitola 09 Zväzok 1 S. 0102



Deviata smernica Rady z 26. júna 1978 o zosúladení právnych predpisov členských štátov týkajúcich sa daní z obratu (78/583/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 99 a 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže článok 1 šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa dane z obratu — spoločný systém dane z pridanej hodnoty: jednotný základ jej stanovenia [3] stanoví 1. január 1978 ako najneskorší termín na uplatnenie jej ustanovení členskými štátmi; keďže smernica 77/388/EHS stanovuje spoločné ustanovenia na všetky oblasti, na ktoré sa vzťahuje daň z pridanej hodnoty; keďže v mnohých prípadoch je na členských štátoch, aby určili podmienky, za ktorých sa tieto ustanovenia budú uplatňovať; keďže oblasť pôsobnosti smernice 77/388/EHS je tak rozsiahla a zahŕňa toľko vnútroštátnych nariadení, že niektoré členské štáty preto neboli schopné uskutočniť nevyhnutné úpravy v čas, aby tak dosiahli súlad so smernicou 77/388/EHS; keďže tieto členské štáty preto neboli schopné dokončiť postup právnych predpisov nevyhnutný na úpravu svojich právnych predpisov v oblasti dane z pridanej hodnoty v stanovenom časovom limite; keďže príslušné členské štáty požiadali o predĺženie doby na uvedenie smernice 77/388/EHS do účinnosti; keďže v tomto prípade by malo stačiť predĺženie o maximálne 12 mesiacov, PRIJALA TÚTO SMERNICU: Článok 1 Odlišne od článku 1 smernice 77/388/EHS sa Dánsko, Nemecko, Francúzsko, Írsko, Taliansko, Luxembursko a Holandsko týmto povoľujú na vykonávanie uvedenej smernice najneskôr do 1. januára 1979. Článok 2 Táto smernica je adresovaná Dánsku, Nemecku, Francúzsku, Írsku, Taliansku, Luxembursku a Holandsku. V Luxemburgu 26. júna 1978 Za Radu predseda K. B. Andersen [1] Ú. v. ES C 163, 10.7.1978, s. 68. [2] Stanovisko doručené 20/21. júna 1978 (zatiaľ neuverejnené v Úradnom vestníku Európskych spoločenstiev). [3] Ú. v. ES L 145, 13.6.1977, s. 1. --------------------------------------------------
Úradný vestník L 157 , 15/06/1978 S. 0034 - 0034

Fínske špeciálne vydanie: Kapitola 3 Zväzok 10 S. 0004

Grécke špeciálne vydanie: Kapitola 03 Zväzok 21 S. 0150

Švédske špeciálne vydanie: Kapitola 3 Zväzok 10 S. 0004

Španielske špeciálne vydanie: Kapitola 03 Zväzok 14 S. 0118

Portugalské špeciálne vydanie Kapitola 03 Zväzok 14 S. 0118



Smernica Komisie z 24. mája 1978, ktorou sa mení smernica 74/268/EHS stanovujúca osobitné požiadavky pre výskyt Avena fatua v osive krmovín a obilnín (78/511/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 78/55/EHS [2], a najmä na jej článok 11, keďže uvedená smernica stanovuje tolerencie ohľadom prítomnosti Avena fatua v osivách krmovín; keďže pre niektoré požiadavky sa tieto tolerancie ukázali ako príliš vysoké; keďže smernica Komisie 74/268/EHS z 2. mája 1974 [3] preto stanovuje osobitné požiadavky pre výskyt Avena fatua v osive krmovín; keďže prvá smernica Komisie 78/386/EHS z 18. apríla 1978, ktorá mení a dopĺňa prílohy smernice Rady 66/401/EHS o uvádzaní osiva krmovín na trh [4], stanovuje na úrovni spoločenstva nové požiadavky pre výskyt Avena fatua v osive krmovín; keďže v dôsledku týchto zmien už nie sú osobitné požiadavky obsiahnuté v smernici 74/268/EHS ďalej potrebné; keďže preto by mali byť tieto osobitné požiadavky pre osivo krmovín zrušené; keďže opatrenia tejto smernice sú v súlade so stanoviskom Stáleho výboru pre osivu a sadbu, PRIJALA TÚTO SMERNICU: Článok 1 Článok 1 smernice 74/268/EHS sa zrušuje. Článok 2 Členské štáty uvedú do účinnosti zákony, iné právne predpisy a administratívne opatrenia potrebné pre dosiahnutie súladu s touto smernicou najneskôr do 1. júla 1980. Bezodkladne o tom informujú Komisiu, ktorá informuje ostatné členské štáty. Článok 3 Táto smernica je adresovaná členským štátom. V Bruseli 24. mája 1978 Za Komisiu Finn Gundelach podpredseda [1] Ú. v. ES 125, 11.7.1966, s. 2298/66. [2] Ú. v. ES L 16, 20.1.1978, s. 23. [3] Ú. v. ES L 141, 24.5.1974, s. 19. [4] Ú. v. ES L 113, 25.4.1978, s. 1. --------------------------------------------------
Úradný vestník L 349 , 13/12/1978 S. 0031 - 0031

Fínske špeciálne vydanie: Kapitola 7 Zväzok 2 S. 0104

Grécke špeciálne vydanie: Kapitola 07 Zväzok 2 S. 0090

Švédske špeciálne vydanie: Kapitola 7 Zväzok 2 S. 0104

Španielske špeciálne vydanie: Kapitola 07 Zväzok 2 S. 0134

Portugalské špeciálne vydanie Kapitola 07 Zväzok 2 S. 0134



Smernica Rady z 23. novembra 1978, ktorou sa mení a dopĺňa smernica 76/135/EHS o vzájomnom uznávaní plavebných licencií pre plavidlá vnútrozemskej vodnej dopravy (78/1016/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 75, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže článok 5 smernice Rady 76/135/EHS z 20. januára 1976 o vzájomnom uznávaní plavebných licencií pre plavidlá vnútrozemskej vodnej dopravy [4] stanovuje, že čo možno najskôr, no najneskôr do 1. januára 1978 Rada na základe návrhu Komisie prijme spoločné opatrenia na stanovenie technických požiadaviek pre plavidlá vnútrozemskej vodnej dopravy; keďže vzhľadom ku komplexnosti tejto záležitosti nebolo možné dodržať túto lehotu; keďže je z toho dôvodu vhodné, aby sa tieto spoločné ustanovenia prijali do 1. januára 1980; keďže článok 7 vyššie uvedenej smernice stanovuje, že jej platnosť končí 31. decembra 1978 a že podľa potreby môže byť jej platnosť predĺžená do vstupu ustanovení uvedených v článku 5 do platnosti; keďže toto predĺženie by sa za danej situácie malo uskutočniť, PRIJALA TÚTO SMERNICU: Článok 1 Smernica 76/135/EHS sa mení a dopĺňa takto: 1. V článku 5 sa dátum "1. januára 1978" nahrádza dátumom "1. januára 1980". 2. Článok 7 sa nahrádza takto: "Článok 7 Táto smernica platí do nadobudnutia platnosti ustanovení uvedených v článku 5." Článok 2 Táto smernica je adresovaná členským štátom. V Bruseli 23. novembra 1978 Za Radu predseda K. Gscheidle [1] Ú. v. ES C 13, 17.1.1978, s. 4. [2] Ú. v. ES C 108, 8.5.1978, s. 67. [3] Ú. v. ES C 181, 31.7.1978, s. 29. [4] Ú. v. ES L 21, 29.1.1976, s. 10. --------------------------------------------------
Úradný vestník L 350 , 14/12/1978 S. 0027 - 0027

Grécke špeciálne vydanie: Kapitola 03 Zväzok 23 S. 0090

Španielske špeciálne vydanie: Kapitola 03 Zväzok 15 S. 0066

Portugalské špeciálne vydanie Kapitola 03 Zväzok 15 S. 0066

Fínske špeciálne vydanie: Kapitola 3 Zväzok 10 S. 0130

Švédske špeciálne vydanie: Kapitola 3 Zväzok 10 S. 0130



Smernica Rady z 5. decembra 1978, ktorou sa menia a dopĺňajú smernice 66/401/EHS, 66/402/EHS a 69/208/EHS o obchodovaní s osivom krmovín, s osivom obilnín a s osivom olejnín a priadnych rastlín (78/1020/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej články 43 a 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže ustanovenia o obchodovaní s osivom krmovín, s osivom obilnín a s osivom olejnín a priadnych rastlín stanovujú, že po 1. júli 1977 už nie je možné na národnej úrovni ďalej stanovovať rovnocennosť opatrení prijatých v tretích krajinách, pokiaľ ide o úradné preskúmanie osív; keďže niektoré rozhodnutia o rovnocennosti prijaté na úrovni spoločenstva nadobudli účinnosť iba 1. júla 1978; keďže lehota na stanovenie rovnocennosti na národnej úrovni by sa preto mala predĺžiť o 1 rok, aby boli zahrnuté tradičné obchodné štruktúry, ktoré sa, očakávajúc rozhodnutie spoločenstva, udržali po 1. júli 1977; keďže ustanovenia o obchodovaní s osivom obilnín umožňujú osivám, ktoré ešte neprešli úradnou poľnou prehliadkou, za určitých podmienok ich úradnú certifikáciu až do 31. decembra 1978; keďže by sa mala poskytnúť dodatočná lehota, aby bolo možné získať nevyhnutné skúsenosti pre prijatie všeobecnejšieho a konečného rozhodnutia, PRIJALA TÚTO SMERNICU: Článok 1 Dátum 1. júl 1977 v článku 16 ods. 2 smernice Rady 66/401/EHS zo 14. júna 1966 o obchodovaní s osivom krmovín [4], naposledy zmenenej a doplnenej smernicou 78/692/EHS [5] sa nahrádza 1. júlom 1978. Článok 2 Dátum 31. december 1978 v článku 2 ods. 2 písm. d smernice Rady 66/402/EHS zo 14. júna 1966 o obchodovaní s osivom obilnín [6], naposledy zmenenej a doplnenej smernicou 78/692/EHS sa nahrádza 31. decembrom 1980. Článok 3 Dátum 1. júl 1977 v článku 15 ods. 2 smernice Rady 69/208/EHS z 30. júna 1969 o obchodovaní s osivom olejnín a priadnych rastlín [7], naposledy zmenenej a doplnenej smernicou 78/388/EHS [8] sa nahrádza 1. júlom 1978. Článok 4 Členské štáty prijmú zákony, iné právne predpisy a administratívne opatrenia na dosiahnutie súladu s: - článkami 1 a 3 s účinnosťou od 1. júla 1977, - článkom 2 najneskôr do 31. decembra 1978. Článok 5 Táto smernica je adresovaná členským štátom. V Bruseli 5. decembra 1978 Za Radu predseda M. Lahnstein [1] Ú. v. ES C 174, 21.7.1978, s. 8. [2] Ú. v. ES C 239, 9.10.1978, s. 54. [3] Stanovisko doručené 12. a 13. júla 1978 (ešte neuverejnené v úradnom vestníku). [4] Ú. v. ES 125, 11.7.1966, s. 2298/66. [5] Ú. v. ES L 236, 26.8.1978, s. 13. [6] Ú. v. ES 125, 11.7.1966, s. 2309/66. [7] Ú. v. ES L 169, 10.7.1969, s. 3. [8] Ú. v. ES L 113, 25.4.1978, s. 20. --------------------------------------------------
Úradný vestník L 062 , 13/03/1979 S. 0005 - 0005

Fínske špeciálne vydanie: Kapitola 3 Zväzok 10 S. 0199

Grécke špeciálne vydanie: Kapitola 03 Zväzok 24 S. 0257

Švédske špeciálne vydanie: Kapitola 3 Zväzok 10 S. 0199

Španielske špeciálne vydanie: Kapitola 03 Zväzok 16 S. 0048

Portugalské špeciálne vydanie Kapitola 03 Zväzok 16 S. 0048



Smernica Rady z 5. marca 1979, ktorou sa mení a dopĺňa smernica 77/504/EHS o čistokrvných plemenných kusoch hovädzieho dobytka (79/268/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 43 a 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže smernica Rady 77/504/EHS z 25. júla 1977 o čistokrvných plemenných kusoch hovädzieho dobytka [4] stanoví podmienky pre postupnú liberalizáciu vnútorného trhu v rámci spoločenstva v tejto oblasti; keďže až do zavádzania predpisov spoločenstva bola v tejto veci prijatá všeobecná zásada v súlade s článkom 7 uvedenej smernice, že pre dovozy z nečlenských štátov by nemali platiť výhodnejšie podmienky než podmienky platné pre vnútorný trh v rámci spoločenstva; keďže predpisy spoločenstva, ktoré sa týkajú obchodu medzi členskými štátmi, ešte neboli úplne zavedené, najmä pokiaľ ide o kritériá pre zápis do plemennej knihy; keďže nebudú zavedené, pokiaľ nebude prijaté množstvo vykonávacích opatrení, najmä tých, ktoré stanovuje článok 6 uvedenej smernice; keďže by malo byť vytvorené opatrenie, aby sa článok 7 uvedenej smernice používal, dokiaľ nebudú zavedené príslušné vnútorné opatrenia spoločenstva, PRIJALA TÚTO SMERNICU: Článok 1 Článok 9 smernice 77/504/EHS sa nahrádza týmto: "Článok 9 Členské štáty uvedú do účinnosti zákony, iné právne predpisy a správne opatrenia nevyhnutné na: a) dosiahnutie súladu so smernicou s výnimkou článku 7, najneskôr do 1. januára 1979; b) dosiahnutie súladu s jednotlivými bodmi článku 7, vždy k rovnakému dátumu, ktorý uvádza súvisiace ustanovenia použiteľné v rámci vnútorného trhu společenstva, najmä pokiaľ ide o rozhodnutia postupne prijaté podľa článku 6. Bezodkladne o tom informujú Komisiu" . Článok 2 Táto smernica je adresovaná členským štátom. V Bruseli 5. marca 1979 Za Radu predseda P. Mehaignerie [1] Ú. v. ES C 9, 11.1.1979, s. 4. [2] Stanovisko doručené 16. februára 1979 (zatiaľ neuverejnené v úradnom vestníku). [3] Stanovisko doručené 21. a 22. februára 1979 (zatiaľ neuverejnené v úradnom vestníku). [4] Ú. v. ES L 206, 12.8.1977, s. 8. --------------------------------------------------
Úradný vestník L 192 , 31/07/1979 S. 0035 - 0035

Grécke špeciálne vydanie: Kapitola 13 Zväzok 8 S. 0179

Španielske špeciálne vydanie: Kapitola 15 Zväzok 2 S. 0145

Portugalské špeciálne vydanie Kapitola 15 Zväzok 2 S. 0145

Fínske špeciálne vydanie: Kapitola 13 Zväzok 10 S. 0040

Švédske špeciálne vydanie: Kapitola 13 Zväzok 10 S. 0040



Smernica Rady z 24. júla 1979, ktorá mení a dopĺňa smernicu 76/768/EHS o aproximácii právnych predpisov členských štátov vzťahujúcich sa na kozmetické výrobky (79/661/EHS) RADA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, najmä na jeho článok 100, so zreteľom na návrh Komisie, keďže článok 5 smernice Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1] ustanovuje, že po uplynutí obdobia troch rokov od oznámenia smernice budú látky a farbivá uvedené v jej prílohe IV buď s konečnou platnosťou povolené, alebo s konečnou platnosťou zakázané, ponechané na ďalšie obdobie troch rokov v prílohe IV alebo odstránené zo všetkých príloh; keďže z hľadiska zložitosti problémov, ktoré sa majú vyriešiť, nedá sa táto lehota dodržať a musí byť preto predĺžená, PRIJALA TÚTO SMERNICU: Článok 1 Smernica 76/768/EHS sa týmto mení a dopĺňa takto: 1. V prvom pododseku článku 5 sa slová "Na obdobie troch rokov od upovedomenia o tejto smernici" nahradia slovami "Až do 31. decembra 1980". 2. V druhom pododseku článku 5 sa slová "Po uplynutí tohto trojročného obdobia" nahradia slovami "Od 1. januára 1981". Článok 2 Členské štáty prijmú všetky potrebné opatrenia na zabezpečenie súladu s touto smernicou do 30. júla 1979. Okamžite o tom budú informovať Komisiu. Článok 3 Táto smernica je adresovaná členským štátom. V Bruseli 24. júla 1979 Za Radu predseda M. O’Kennedy [1] Ú. v. ES L 262, 27.9.1976, s. 169. --------------------------------------------------
Úradný vestník L 006 , 10/01/1979 S. 0027 - 0027

Fínske špeciálne vydanie: Kapitola 3 Zväzok 10 S. 0165

Grécke špeciálne vydanie: Kapitola 03 Zväzok 23 S. 0251

Švédske špeciálne vydanie: Kapitola 3 Zväzok 10 S. 0165



Rozhodnutie Rady z 19. decembra 1978, ktorým sa mení a dopĺňa smernica 77/391/EHS zavádzajúca opatrenia spoločenstva na eradikáciu brucelózy, tuberkulózy a leukózy dobytka (79/9/EHS) RADA EURÓPSKYCH SPOLEČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 43 a 100, so zreteľom na návrh Komisie, so zreteľom na stanovisko Európskeho parlamentu [1], keďže v rámci národných plánov implementácie smernice Rady 77/391/EHS zo 17. mája 1977 zavádzajúcej opatrenia spoločenstva na eradikáciu brucelózy, tuberkulózy a leukózy dobytka [2], je potrebné stanoviť zdvojnásobenie vyplatenej jatočnej prémie vzhľadom na určité regióny s vysokým výskytom týchto chorôb v Belgicku, PRIJALA TÚTO SMERNICU: Článok 1 Odlišne od postupu článku 7 odseku (2) smernice 77/391/EHS, Usmerňovacia sekcia Európskeho poľnohospodárskeho usmerňovacieho a záručného fondu môže platiť Belgickému kráľovstvu na jeho žiadosť za eradikáciu brucelózy čiastku, ktorá nepresahuje 120 účtovných jednotiek za kravu a 60 účtovných jednotiek za hovädzie iné ako krava, ktoré sú porazené v rámci opatrení uvedených v článku 2 uvedenej smernice. Článok 2 Táto smernica je adresovaná členským štátom. V Bruseli 19. decembra 1978 Za Radu predseda J. Ertl [1] Stanovisko doručené 15.12.1978 (zatiaľ neuverejnené v úradnom vestníku). [2] Ú. v. ES L 145, 13.6.1977, s. 44. --------------------------------------------------
Úradný vestník L 331 , 27/12/1979 S. 0010 - 0010

Fínske špeciálne vydanie: Kapitola 2 Zväzok 2 S. 0158

Grécke špeciálne vydanie: Kapitola 02 Zväzok 8 S. 0035

Švédske špeciálne vydanie: Kapitola 2 Zväzok 2 S. 0158

Španielske špeciálne vydanie: Kapitola 02 Zväzok 6 S. 0120

Portugalské špeciálne vydanie Kapitola 02 Zväzok 6 S. 0120



Smernica Rady zo 6. decembra 1979, ktorá mení a dopĺňa smernicu 76/308/EHS o vzájomnej pomoci pri vymáhaní pohľadávok vyplývajúcich z operácií, ktoré sú súčasťou systému financovania Európskym poľnohospodárskym usmerňovacím a záručným fondom, o poľnohospodárskych dávkach a o colných odvodoch (79/1071/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, a najmä na jej článok 99 a 100, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Hospodárskeho a sociálneho výboru [2], keďže nie je v súčasnosti v zásade možné uviesť do platnosti v jednom členskom štáte právny nárok na vymáhanie dane z pridanej hodnoty podložený dokladom, vystaveným orgánmi iného členského štátu; keďže skutočnosť, že vnútroštátne predpisy, týkajúce sa vymáhania dane z pridanej hodnoty, sú použiteľné len v rámci jedného štátu, čo je prekážkou vo vytvorení a fungovaní spoločného trhu; keďže je z tohto dôvodu potrebné prijať spoločné pravidlá o vzájomnej pomoci členských štátov na účely vymáhania týchto pohľadávok; keďže tieto pravidlá musia byť tiež použiteľné pre vymáhanie záujmov a výdavkov, súvisiacich s právnymi nárokmi; keďže Rada v smernici 76/308/EHS [3] prijala spoločné pravidlá pre vymáhanie pohľadávok, vyplývajúcich z operácií, ktoré sú súčasťou Európskeho poľnohospodárskeho usmerňovacieho a záručného fondu a poľnohospodárskych dávok a colných odvodov; keďže je možné použiť rovnaké pravidlá na daňové účely; keďže je postačujúce z tohto dôvodu rozšíriť pôsobnosť smernice 76/308/EHS, PRIJALA TÚTO SMERNICU: Článok 1 Názov smernice Rady 76/308/EHS sa mení a dopĺňa takto: "Smernica Rady z 15. marca 1976 o vzájomnej pomoci pri vymáhaní pohľadávok, vyplývajúcich z operácií, ktoré sú súčasťou systému financovania Európskym poľnohospodárskym usmerňovacím a záručným fondom, poľnohospodárskych dávok, colných odvodov a dane z pridanej hodnoty." Článok 2 Článok 2 smernice 76/308/EHS sa mení a dopĺňa takto: a) písmeno "d)" sa nahrádza písmenom "e)"; b) nasledovný bod "d)" sa vsunie za bod "c)" : "d) daň z pridanej hodnoty." Článok 3 Členské štáty prijmú nevyhnutné opatrenia pre dosiahnutie súladu s touto smernicou do 1. januára 1981. Článok 4 Táto smernica je adresovaná členským štátom. V Bruseli 6. decembra 1979 Za Radu predseda L. Preti [1] Ú. v. ES C 57, 7.3.1977, s. 62. [2] Ú. v. ES C 56, 7.3.1977, s. 79. [3] Ú. v. ES L 73, 19.3.1976, s. 18. --------------------------------------------------